**INFORMACIJA O PROVEDBI PRODAJE NEKRETNINA I POKRETNINA ELEKTRONIČKOM JAVNOM DRAŽBOM ZA RAZDOBLJE OD 1.1. 2015. DO 31. 3. 2017. GODINE**

U skladu s odredbama Zakona o izmjenama i dopunama Ovršnog zakona (NN 93/14), Financijska agencija od 1. siječnja 2015. godine, na temelju zahtjeva za prodaju kojega Fini dostavlja nadležno tijelo, provodi prodaju nekretnina i pokretnina u ovršnim postupcima, u postupcima osiguranja te u stečajnim postupcima.

U ovoj Informaciji Fina objavljuje **pregled zbirnih podataka iz sustava elektroničke javne dražbe** za razdoblje od 1. siječnja 2015. godine (od stupanja na snagu odredbi Ovršnog zakona vezanih uz elektroničku javnu dražbu) do 31. ožujka 2017. godine.

**Tablica 1. Broj objavljenih pismena na Javnoj objavi i broj predmeta prodaje objavljenih u Očevidniku nekretnina i pokretnina koji se prodaju u ovršnom postupku**

|  |  |  |
| --- | --- | --- |
| **Opis** | **Od 1.1.2017. do 31.3.2017.** | **Od 1.1.2015. do 31.3.2017.** |
| Broj objavljenih pismena | 2 801 | 7 845 |
| Broj predmeta prodaje | 588 | 1 908 |

*Izvor: Financijska agencija, Očevidnik nekretnina i pokretnina koji se prodaju u ovršnom postupku*

Iz podataka prezentiranih u tablici 1. vidno je da je u prvom kvartalu ove godine 588 predmeta bilo predmet prodaje preko sustava elektroničke javne dražbe.

**Tablica 2. Broj završenih elektroničkih javnih dražbi prema statusu dražbe**

|  |  |  |
| --- | --- | --- |
| **Opis** | **Od 1.1.2017. do 31.3.2017.** | **Od 1.1.2015. do 31.3.2017.** |
| Dražba završila bez valjanih ponuda | 420 | 975 |
| Dražba završila valjanim ponudama | 39 | 125 |
| Aktualne dražbe \* | 543 |  |

*Izvor: Financijska agencija, Očevidnik nekretnina i pokretnina koji se prodaju u ovršnom postupku*

*\*Podatak je dostupan samo za aktualno izvještajno razdoblje.*

Najveći je broj predmeta prodaje prodan s osnove ovršnog postupka i to u drugoj dražbi (njih 37), a prema broju slijede ovršni postupci u kojima su predmeti prodani u prvoj dražbi (njih 29) te stečajni postupci u kojima su predmeti prodani u prvoj dražbi (njih 21).

**Tablica 3. Broj elektroničkih javnih dražbi prema broju dražbe na kojoj je predmet prodaje prodan i prema vrsti postupka**

|  |  |  |  |  |  |  |
| --- | --- | --- | --- | --- | --- | --- |
| **Vrsta**  **postupka** | **Od 1.1.2017. do 31.3.2017.** | | | **Od 1.1.2015. do 31.3.2017.** | | |
| **Predmet**  **prodan na** | **Ovršni postupak** | **Stečajni postupak** | **Postupak osiguranja** | **Ovršni postupak** | **Stečajni postupak** | **Postupak osiguranja** |
| Prvoj dražbi | 5 | 8 | 0 | 29 | 21 | 0 |
| Drugoj dražbi | 9 | 4 | 0 | 37 | 14 | 0 |
| Trećoj dražbi\*\* |  | 8 |  |  | 18 |  |
| Četvrtoj dražbi\*\* |  | 5 |  |  | 6 |  |

*Izvor: Financijska agencija, Očevidnik nekretnina i pokretnina koji se prodaju u ovršnom postupku*

*\*\*Prema zakonu, u ovršnom postupku i postupku osiguranja ne postoji treća i četvrta elektronička javna dražba.*

Podaci za pojedinu elektroničku javnu dražbu dostupni su putem aplikacija [Javna objava](http://ponip.fina.hr/javnaobjava-web/pocetna) i [Očevidnik nekretnina i pokretnina koje se prodaju u ovršnom postupku](http://ponip.fina.hr/ocevidnik-web/pocetna), na Fininoj internetskoj stranici.

Više informacija o provedbi ovrhe na nekretninama i pokretninama potražite [ovdje](http://www.fina.hr/Default.aspx?sec=1754).

Očevidnik nekretnina i pokretnina koje se prodaju u ovršnom postupku, vodi se u elektroničkom obliku i predstavlja skup podataka o nekretninama i pokretninama koje se prodaju u ovršnom postupku. Očevidnik je javan, a podaci upisani u Očevidnik dostupni su putem interneta. Podatke o nekretninama i pokretninama koje se prodaju u ovršnom postupku Fini dostavljaju nadležna tijela u skladu sa zakonskim i podzakonskim propisima, **u ovršnim postupcima pokrenutima nakon 1. siječnja 2015. godine.** Očevidnik se vodi o svim nekretninama koje se prodaju u ovršnom postupku, a o pokretninama ako je njihova procijenjena vrijednost veća od 50.000,00 kuna.

Podaci o nekretninama i pokretninama koje se prodaju u ovršnom postupku pokrenutom prije 1. siječnja 2015. godine dostavljaju se Hrvatskoj gospodarskoj komori.